
O Volapükaflens Valöpo! 


Dabinons jenöfo tradutods lemödik literata in Volapük. Tradutod 
binon lekan, e dabinons nemödikans, kels kanons dunön tradutodi legudik. 
Mutob koefön, das no binos fasilik ad tradutön se püks votik ini Volapük. E 
kikodo-li? Zeil Volapüka binon ad gebön vödis te saidikis, sevabo nemödikis, 
ad tradutön vödemi. Ab atos no binos zeil pükas netik, kels gebons vödis plu 
ka saidikis, sevabo vödis tu mödikis, ad notodön sinifi binälik vödema.. Ad 
atos, mutoy moön mikebis pükik, kels binons nefrutiks, e kels kanonsöv kodön 
misuemis alsotik. 


Dalabob pösodiko plaki mödik da yels plu ka kildegs in tefat. If vilol 
sevön kläni tradutoda gudik, ekö metod obik, keli egebob fruto da yels:- 


Balido, dareidob küpäliko vödemi ad tradutön. Steifülob ad tuvön 
sinifi verätik vödas e fraseodas; 


Telido, tuvob vödis nepesevöl in vödabuk e penob onis löpü vöds 
tefik. Vob at kanon dulön lunüpo; seko no dunob tu mödikosi otüpo. 


Kilido, penob tradutodi balid oba vödema. Anu vob binon fasilikum, 
bi ya sevob vödis veütikün. 


Folido, klavob tradutodi oba me nünöm. Do ya edunob tradutodi 
lölik, tuvob ai vödis u fraseodis, kelis vilob latikumo gudükumön. 


Sevob, das adelo dabinon klienäl ad lespidön; (valöpo vokädoy: 
Spidö!) ab cedü ob, neai dunoy tradutodi gudik tu vifiko. 


Valikosi Gudikün Oles ed Olikanes 


sedom P) 


PUEIA pI 

LESLEIT 
{fa hiel Frank Roger) 


„Kisi dunol-li?” äsäkom hiel Jake, blod bäldikum ela Gerry. 


„Jedob stonilis ini mel so fagiko äsä kanob,” ägespikom el 
Gerry. „Logolöd!” 


Älasumom stonili votik de melajol, ägegolom boso, ä 
äjedom stonili ini mel. 


öfiorönom, ed 





„Logolöd!” ävokädom. „Elogol-li, kiöp edoniofalon? No 
äkanoy lielön igo sumelikön oni!” 


El Jake älemufükom kapi. „No vilol-li dunön votikosi nitedikum, ka 
nespalön timi olik is?” Ba sötol-li betikön julavobi mödikumo?” 


„No plidob juli.” 


„Alikans obas sevobs atosi gudiko. Ab ünü yels okömöl, 
opidol, das enedemol julabligis ola; kredolös obi!” 


El Gerry ähetom yegädi at fa blod Jake päträitöli. El Jake plidom juli 
valemo, e matemat patiko, e binom studan legudik - taädü el Gerry, 
kel labom lifabuamis votik. Benö! pals oma buükons juladunis ela 
Jake mödikumo, ka neletianaröni ela Gerry. 


„Too, no dunob seimosi dobik is,” äsagom el Gerry ad jelodön 
oki boso. 


„Dö atos no fümob,” ätaspikom el Jake. „Sis tim liomödotik 
jedol-li stonilis ini vat? Stonilis liomödotik ejedol-li ini vat jünu?” 


El Gerry älemufükom jotis. „No sevob, ab ebinob is dü tim ömik.” 
„O Gerry! no jinos obe, das dasevol seki mögik dunas ola.” 


„Seki mögik-li? Dö kis spikol-li?” 

„Okleilükob osi ole. Stonils, kelis logol is su melajol äbinons 
balido dileds klifa. Ävedons stonils klöpik sekü bit däbreka pos röl 
laidik love melaglun, sveamöls su flums dü tumyels, u ba dü milyels 
jüs taid fino eblinon onis isio. Melajol lölik at esävilupon da timäds 
mödik; binon sek volfa jenavik, keli kanobs töbo suemön. Ed anu 
ekö ol, kel gejedol stonilis valik at ini top riga onas dulü dels ömik.” 


„SO - kisi vilol-li sagön?” 


„No suemol-li, o Gerry? Kodol taädi stübik volfa, kel ya 
edulon da timäds. At kanon kodön sleiti fluma natik dinas. Kin 
sevon-li` sekis jeikik, kelis kanon-la kodön pledil fopik ola? Dunöfi 
kinik lenaudodik eprimol-li?” 


„Ol cogol, no-li?” äsagom el Gerry pos seil nelunik. Poso 
älüükom süeniko: „E sleit somik, kis kanon-li binön?” 


„Ba otuvobs osi latikumo, ed ün tim et obinos tu latik! Kanos 
binön seimos. Alo no sagolöd, das no enunedob oli. No glömolöd 
utosi, kelosi esagoböv ole. E betikolös juli mödikumo. ” 


El Jake imogolom nevifiko, ed el Gerry ämeditom utosi, kelosi blod 
isagom ome. Äbinom-li fefik? Äbinos-li ba mögik, das gejed stonilas 
ini mel kanonöv labön sekis katastrofik? Tikamagot somik äjinon 
fopik ome, ab flanü votik, el Jake nesuvo äcogom. El Gerry no 
äsevom, kisi sötom tikön dö „nuned” oma. Lölöfiko nemögik, ye no 
äkonfidom osi. 


Pos dels ömik, el Jake ikolkömom eli Gerry dönu su melajol. Blod 
bäldikum no äkanom kredön utosi, kelosi älogom. 


„Kisi diabö! sinifon atosi, o Gerry? Kisi dunol-li?” 

„Gejedob stonilis so mödikis äsä kanol ini mel,” äkleilükom. 
Jünu egejedob nemuiko stonilis baltum, e ret osökon poso. Lezilob 
ad logön seki, keli okodob. 


„Seki-li? Seki kion?” 

El Gerry äpaudom dü timül ed ästunolülogom blodi. „No sevol-li, kisi 
ejenon pö lejul „Crescent Meadows” ädelo?” 


El Jake ämeditom boso ed äsiom. „Si! Äbinon taladremil, e 
studagrups anik pälomiosedons kodü slitods, kels ipubons ve völs. Ab 
cedob, das däm äbinon te su sürfät völas. ” 


El Gerry ätovom stonili, keli äkipom in nam oka. „Ekö nendoto sleit, 
dö kel äspikol. Jiniko distukon julabumädis. Verat binon, das no 
egejedob stonilis saidik ini mel ad kodön dämi lölöfik, ab anu ojäfob 
me atos nenzögo. ” 


El Jake älemufükom kapi nekredoviko. „O Gerry! Binol lienetan. 
Stöpolöd onu nesiämi somik, voto odefons stonils valik melajola at!” 


„ld odefons juls valik is,” ägespikom vifiko el Gerry. 
Äjedom stonili, keli äkipom ini mel e nenzögo älasumon votiki. 
„No böladolöd obi plu,” äsagom ele Jake, „dabinon vob veütik 
ad fidunön!” 
(Pronoy nemis: Gerry = Ceri/Jake = Cäk) 
XAXI XAA XXXXXXX 


VÖDE BAL, SINIFI BAL-LI? 
(fa hiel Brian R. Bishop) 








Pük nonik — keninükamü Volapük — kanon labön vödis valik, kels ai 
dalabons sinifis te bal ud igo balugik, no dub sinifav dialik, ab dub 
spikam aldelik ed almenik, in spad e tim. 


Ekö sams. Kisi sinifon vöd „demokrat” in mud reigana Tsyinänik, in 
mud pösoda Linglänik, in mud sifana Vöna-Grikänik-li? Mens alik 
lärnons difiko sinifis difik ninü lif e plak okiks. „Ven äbinob cil, 
äspikob äs cil. . .” äsä äsagom Saludan Paulus. Kludo zesüdos ad 
lärnön difis vöda ot. Vive la différence! 

LÖFOB OLI ÄSÄ BINOL ..._. 





In florüp binol so flifädik. 

Verato löfan obik no kanof stebedön! 
Stebedolös! vip ba kobädik 

Fölon pö obs äs flors in legad ad notedön 
Löfi obsik vo laidüpik! 

.... Löfob oli äsä binol. 


Ekö hitüp! e kekoitobs, 

No te koapiko, ab äs lanans kosädons 
Ko ods in löf godik, e flitobs 

Äsvo böds in sil me flitöms ga beiädons; 
Oksev binon nendöfik pö obs ! 

. . . . Löfob oli äsä binol. 


Poso fluküp -— e vö fluk kion ! 

Cils smilons äsä pledons bevü bims geilik. 
E ko löf gretik ya pafölon 

Desir obas pedesiröl, desir seilik 

Pro cils at - benedis balion ! 

. . . . Löfob oli äsä binol. 


Fino nifüpo, cils mogolons 

Ad sukön vegi oksik in vobots difikün. 
Nu blibobs ko od - odis nolons 

Äs dü yels florüpa, efe matans löfikün 
Jü del deada, kobo slipobs. 

. . . -Olöfob oli äsä ai obinol. 


(Pötü matedazäladel luldegid) 
, M S e DE E E D E 

DRED DEADA 
(fa hiel John Redgwell) 


Dred deada binon dinäd natik. Dabinon in dabinäds valik 
desir ad lifön. Pö mens dred at binon gretikün, bi tikobs dö fütür. 
Ab binon-li dred at tikavik? 


Kanoy dilön dredi deada ma pateds tel, sevabo: dred 
deadama e dred stada deadik. 


Dred deadama binon tikavik, bi no sevobs va odeadobs 
püdo, u va osufobs doli mödik. Binon-li ye dred stada deadik i 
tikavik? 


Ven binoy deadik, no plu dabinoy. Büä pämotoy, no 
ädabinoy, ab atos no muifükon oyi, klu kikodo muifükon-li oyi tik, 
das no plu odabinoy ven obinoy deadik? Binon-li dred at tikavik? 


Cedob, das dred nedabina sekon de lonam obsik tefü lif. 
Kredobs, das stad soalik dabina binon seved menik u nimik. 
Stad at binädon me gal, slip e stad drimik. Ven deadoy, stads at 
no plu dabinons, klu kredobs, das ven odeadobs, operobs lifi 
lölik. 


Nekälobs ye jenöfoti, das stads valik bina rigons in seved 
valemik. Stad at binon fon valikosa e dabinon in valikos. Do no 
ai sevedobs dö on, fomon ai stabi tikas valik, senas valik, slipa e 
drimas valik obsik. Binon fon lifa it, seko fon lifa pösodik obas. 
Stad at dabinon ai. Neai deadon. 


Bi seved valemik binon in obs, dil bal obas dabinon ai. 
Utos, kel dabinon, no kanon rigön in utos, kel no dabinon. Lif 
rigon se lif. Lif pösodik obas binon äs dil lifa valemik, laidüpik. 
Ad magodön tikamagoti at, if lif valemik (ďsevabo: seved valemik) 
binon äs mel, obs binobs äs vefs. Ven vef seafalon ini mel, 
no nosikon, ab vedon nog äs mel, se kel edavedon. 

Sekü atos, ven koaps obsik deadons, seved obsik vedon nog 
seved valemik, se kel edavedobs. 


Binon-li sev tefü lif valemik, laidüpik trod pro obs? 
Moükon-li dredi fina lifas pösodik obsik? 


Lenö! Ekösömikobs life pösodik obas e no vilobs lüvön 
oni.  Vilobs logön e lilön famülanis obsik, flenis e sevädanis 
obsik, bödis e nimis. Vilobs juitön fidi, drini, reidi, vobi, takädi, e 
ret. Ven obinobs deadiks, no osevobs, das uperobs sienis 
koapik, obsik, e seko yegis sienas. Demü atos, stad deadik no 
binon ito dredik. Dred binädon me sev nuik, das operobs 
valikosi, kelosi nu dalabobs. 


Mens, kels erivons stadi, keli nemoy „Sevedi Balöfik” bo 
no dredons deadi, bi seved onsik pösodik binon seved valemik it. 
Ven deadons, sekoapikons nen dol. 

Ab pro retans obas, tik dö dead oblinon ai dredi. 


SAGODS MANAS LOFÜDA 


Lindifos, va kat binon blägik u vietik; din veütikün binos, va 
fanon mugis. 


(Ma : Deng Xiao Ping 


Logön osi balna binon gudikumo ka lilön osi tumna. 
(Ma : Zhou Congguo) 


Plöp e neplöp neta sekidon de sifan alik ona. 
(Ma : Han Fei Zi) 


Nen lüvön domi, kanoy sevön voli lölik. (Ma: Lao Tze) 

DIV REGA SALOMON (5) 





Ab dalaban flagedom 
pounis tumteldeglul t 


Yagan küpedom länani; 
dcom. Dü bespik oma ko vabidalaban, bicibom PYY 
stanön komipan yunik nenmufo us. Lülogom e 
stebedom, Kisi vilom-li? Binom balan elas 
„Zulus,” e mans tribūta at neai bapükoms okis 
soiko, das lofoms okis ad polön fedis. 








78 Ni dalabom disini at. w 7 
Ki E/ Fredob, das etuvobs geid- 

Licinob se topäd etflanū| y ni, kel sevom topädi. 

bels gretik, o söl. Nem (472 Piravom as cil e ledesirom 


Sedipreparam zestidon jäfüdisevi mödik. Ab ERN 
Quatermain binom mu fägik ad atos. Pos vig 
bal okanoms ditön. Täv lii Jultum būä 
orivoms flumedi „Kalukan” foon fo oms, ab 
badikünos okömon te poso. 











